Public procurement notice: Voluntary Ex Ante Transparency Notice
Published: 2020-06-16
Buyer: Tampereen korkeakoulusäätiö sr
Country: FI
Contract type: Services
Procedure: Negotiated without a prior call for competition
CPV classification: 72212000: Platform-specific software programming services
Estimated value: 250000 EUR

Technical requirements: Tampereen korkeakoulusäätiö sr (Tampereen yliopisto, TAU) tekee EU-kynnysarvon ylittävän suorahankinnan virtuaalitodellisuuden (VR) oppimisympäristöstä.
VR-alusta mahdollistaa opiskelijoiden ja opettajien osallistumisen opetukseen paikasta riippumatta. Käyttäjä voi liittyä 3D-mallinnettuun tilaan joko VR-silmikon avulla, tietokoneella tai mobiililaitteella. Virtualisoidun ympäristön ja toiminnallisuuden avulla tilaan voidaan tuoda ECIU-yliopiston määrittelemiä Challenge Based Learning – haastepohjaisia toiminteita. Virtuaalinen oppimisympäristö mahdollistaa erilaisille aktiviteeteille sekä vuorovaikutukselle, jotka eivät ole vielä mahdollisia reaalimaailmassa.
Useita avustuksen saajia koskeva ErasmusPlus Euroopan yliopistot -ohjelman puitesopimus nro 612521, projektiviite 612521-EPP-1-2019-1-NL-EPPKA2-EUR-UNIV.
Hankintalain 40 § mahdollistaa suorahankinnan tilanteessa, jossa sopimuksen tekeminen on ehdottoman välttämätöntä eikä säädettyjä määräaikoja voida noudattaa hankintayksiköstä riippumattomasta, ennalta arvaamattomasta syystä aiheutuneen äärimmäisen kiireen vuoksi.
Tampereen yliopistolle ja opiskelijoille aiheutuisi todennäköisesti merkittävää haittaa siitä, että VR-alustaa ei saataisi hankittua syyslukukautta varten. Komissio tarkastelee saavutettuja tuloksia vuositasolla, ja jos tavoitteet ei toteudu, osa rahoituksesta voi jäädä saamatta. Tämä voisi heikentää myös mahdollisuuksia jatkorahoitukseen. Tästä aiheutuisi merkittävää haittaa Tampereen yliopiston kansainvälistymisstrategialle ja opiskelijoiden kansainvälisille opiskelumahdollisuuksille.
Tampereen yliopisto on jäsenenä 11 eurooppalaisen yliopiston muodostamassa ECIU -hankkeessa (The European Consortium of Innovative Universities). Hanke on osa Tampereen yliopiston kansainvälistymisstrategiaa. EU:n komissio on myöntänyt hankkeeseen rahoitusta 5 milj. EUR 36 kk:n ajanjaksolle alkaen 1.11.2019 Erasmus Plus -ohjelman puitteissa.
Komissio edellyttää jäsenyliopistoilta opiskelijoiden liikkuvuuden toteuttamista. Koronaviruspandemia estää kuitenkin syksyllä 2020 opiskelijavaihdon järjestämisen. Korvaavana toimenpiteenä on tarkoitus kehittää yhteistyöalusta virtuaalitodellisuuteen. Perinteiset verkkotyöskentelyvälineet eivät voi toimia korvaavina välineinä, sillä ECIU-yliopiston koulutuksen ydinajatus on haastepohjainen yhteiskehittäminen, joka edellyttää aitoa ihmisten välistä kanssakäymistä. Tämä toteutuu parhaiten tällä hetkellä virtuaalitodellisuudessa. Alustan tulee olla valmis lokakuussa 2020.
Komissio on tiedottanut, että ErasmusPlus-ohjelman puitteissa opiskelijat aloittavat mobiliteetin virtuaalisesti ja fyysiset opiskelijavaihdot jatkuvat, kun se on mahdollista. Jotta Tampereen yliopisto pystyy tarjoamaan tämän mahdollisuuden, työt VR-alustan kehittämiseksi tulisi aloittaa kesäkuun aikana. Hankkeen kilpailuttaminen julkisena hankintana ei ole tällä aikataululla mahdollista.
VR-alustahankinta on tarkoitus tehdä projektitoimitus- sekä tuki- ja ylläpitomallilla. Sopimuksen tulee kattaa alustan kehitys, toimitus ja lisenssit, käyttöönotto ja yhden (1) vuoden ajalle ylläpito, tuki ja mahdollinen jatkokehitys. Sopimuksen arvioitu kokonaisarvo on noin 250 000 EUR. Sopimus rajataan siten, että suorahankinta koskee vain välttämättömiä toimenpiteitä ja on voimassa vain välttämättömän ajan.
Sopimuksella yliopisto saisi laajan lisenssin VR-alustan immateriaalioikeuksiin: lisenssin siirtomahdollisuuden perustettavalle uudelle yliopistolle (ECIU) tai toiselle verkoston jäsenelle sekä lähdekoodin käytettäväksi erikseen määritellyissä tilanteissa.


Winner: Zoan Oy
Award value: 250000